open-index/open-wikipedia-markdown huggingface dataset:
Pussy Riot

**Pussy Riot** je ruská ženská punková skupina založená v Moskve v roku 2011. V priebehu jej histórie sa v kapele vystriedalo asi 11 členiek. Skupina sa stala mediálne známa predovšetkým neautorizovanými provokatívnymi vystúpeniami, ktoré boli po sfilmovaní spravidla uverejňované na internete. Najznámejší z nich sa odohral v roku 2012 v moskovskom Chráme Krista Spasiteľa.

Tri z jej členiek (Nadežda Tolokonnikovová, Marija Aľochinová, Jekaterina Samucevičová) boli po koncerte zatknuté ochrankou kostola za chuligánstvo. 17. augusta 2012 boli odsúdené na 2 roky väzenia. Sudkyňa Marina Syrovová ich odsúdila za „výtržnosti motivované náboženskou neznášanlivosťou“. Proti rozsudku sa odsúdené odvolali. Odvolanie bolo plánované na najvyšší a ústavný súd Ruskej federácie ako aj na Európsky súd pre ľudské práva v Štrasburgu. Podľa rozsudku obvinené „vážne urazili presvedčenie veriacich svojim neúctivým trestným činom“. Členky skupiny tvrdia, že pesničkou neútočili na cirkev, ale na ruského prezidenta Vladimira Putina. Vystúpenie sa konalo pred marcovými prezidentskými voľbami a v pesničke prosili Pannu Máriu, aby zbavila Rusko Putina.

Šéfka diplomacie EÚ Catherine Ashtonová označila rozsudok za „hlboko znepokojujúci“ a vyzvala Rusko na jeho zrušenie. Slovenské Ministerstvo zahraničných vecí bolo rozsudkom „zaskočené“, pričom dodáva, že čin skupiny Pussy Riot bol „možno rozporuplný, ale v súlade s nespochybniteľnou slobodou prejavu občanov Ruska“.

Podľa správ z októbra 2012 strávi dvadsaťštyri ročná Marija Aľochinová zvyšok svojho rozsudku v sibírskom Perme, známom svojimi drsnými väzenskými tábormi. O dva roky mladšia Nadežda Tolokonnikovová bola poslaná do Mordvianska, ďalšieho populárneho regiónu pre väzňov. Tretia odsúdená členka, Jekaterina Samucevičová, bola prepustená začiatkom októbra. Samucevičovej sa na súde podarilo dokázať, že bola z kostola vykázaná pred koncertom a teda sa nezúčastnila samotnej modlitby. Členky skupiny tiež zdôraznili, že nechceli uraziť veriacich. 

Po 21 mesiacoch odňatia slobody boli Tolokonnikovová a Aľochinová prepustená 23. decembra 2013 po tom, ako Štátna duma schválila amnestiu.

Pohľad ruských občanov: „Väčšina obyvateľstva Ruskej federácie s týmito aktivitami nesympatizuje a osudy umelcov či predstaviteľov opozície sú im, zdá sa, ľahostajné. Na otázku do akej miery ide o prirodzený jav, reakciu na rozčarovanie z nenaplnených predstáv o západnej demokracii či o výsledok zastrašovania a cielenej propagandy, odpovie až budúcnosť.“ a veriacich: „Poskakovanie mladých 'umelkýň' z Pussy Riot (známe sa stali nie vďaka spevu, ale kvôli sexuálnym zvrátenostiam uskutočňovanými na verejnosti) a ich infantilný protestsong tak veriaci väčšinou nepovažujú za vyjadrenie politického názoru, ale za znesvätenie sakrálneho priestoru.“

V stredoeurópskom prostredí Martin C. Putna zaraďuje konanie Pussy Riot k jurodivým s čím nesúhlasí Michal Téra.

## Referencie

## Iné projekty

## Externé odkazy
* Oficiálne webové stránky skupiny 
* Webové stránky za oslobodenie Pussy Riot 

Kategória:Ruské punkrockové hudobné skupiny
Kategória:Hudobné skupiny z 2011
Ekrem Akurgal

**Ekrem Akurgal** (* 30. marec 1911, Haifa – † 1. november 2002, İzmir) bol turecký klasický archeológ.

## Životopis
Od roku 1932 študoval na berlínskej univerzite, kde v roku 1940 u Gerharta Rodenwaldta promoval. Od roku 1941 pôsobil na ankarskej univerzite, v období 1949 až 1981 ako profesor klasickej archeológie. Je považovaný, spolu s Arifom Manselom, za zakladateľa archeológie v modernom Turecku. Bol čestným členom Nemeckého archeologického inštitútu a Académie des inscriptions et belles-lettres a mnohých ďalších vedeckých akadémií.

Prevádzal vykopávky v Phokäa (Foça), Pitane (Çandarlı), Erythrain a Smyrne.

## Dielo (výber)
* *Bir arkeoloğun anıları. Türkiye Cumhuriyeti kültür tarihinden birkaç yapraklar.* Ankara, Türkiye Bilimler Akademisi 1999. ISBN 975-405-166-6 [Autobiographie mit Schriftenverzeichnis]
* *Griechische und römische Kunst in der Türkei* (1987)
* *Alt-Smyrna, 1: Wohnschichten und Athenatempel* (1983)
* *Ancient civilizations and ruins of Turkey* (1969)
* *Urartäische und altiranische Kunstzentren* (1968)
* *Orient und Okzident* (1966)
* spoluautor Richard Ettinghausen: *Die Türkei und ihre Kunstschätze. Das Anatolien der frühen Königreiche, Byzanz, die islamische Zeit* (1966) 
* *Die Kunst der Hethiter* (1961)
* *Vorläufiger Bericht über die Ausgrabungen in Sinope* (1956)
* *Zwei Grabstelen vorklassischer Zeit aus Sinope* (1955)
* *Phrygische Kunst* (1955)
* *Späthethitische Bildkunst* (1949) 
* *Remarques stylistiques sur les Reliefs de Malatya* (1946)
* *Griechische Reliefs des VI. Jahrhunderts aus Lykien* (1941)

## Literatúra
* Jürgen Borchhardt: *In memoriam Ekrem Akurgal.* v: *Jahreshefte des Österreichischen Archäologischen Instituts* 72, 2003 S. 9–11.
* Crawford H. Greenewalt Jr.: *Ekrem Akurgal, 1911-2002.* v: *American Journal of Archaeology.* sv. 109, č. 3, 2005, S. 561–563, http://www.ajaonline.org/necrology/113.
* Barthel Hrouda: *Ekrem Akurgal.* v: *[[Gnomon (časopis)|Gnomon]]* 75, 2003, S. 479.
* Barthel Hrouda: *Ekrem Akurgal (30. březen 1911 - 1. listopad 2002).* v: *[[Mitteilungen der Deutschen Orient-Gesellschaft]]* 135, 2003, S. 7–8.
* Fahri Işik: *In memoriam Ekrem Akurgal.* v: *Istanbuler Mitteilungen* 63, 2003, S. 5–8.
* Sigrid Jalkotzy-Deger: *Ekrem Akurgal.* v: *[[Österreichische Akademie der Wissenschaften]]. Almanach.* 153, 2002/2003, , S. 497–505.
* Johannes Nollé, Sencer Şahin: *Ekrem Akurgal. Ein Leben für die Erforschung des antiken Anatoliens.* v: *[[Antike Welt]]* 34, 2003, S. 99–100.

## Externé odkazy
* Ekrem Akurgal na Academie des Inscriptions et Belles Lettres 

## Zdroj
* 

Kategória:Tureckí archeológovia
Kategória:Členovia Kráľovskej švédskej akadémie vied
Kategória:Členovia Nemeckého archeologického inštitútu
Silvio Accame

**Silvio Accame** (* 22. december 1910, Pietra Ligure – † 10. november 1997, Frascati) bol taliansky historik.

## Životopis
Bol žiakom Gaetana De Sanctis a študoval na La Sapienze. V rokoch 1948 až 1968 vyučoval grécku históriu na neapolskej univerzite a v období 1968 až 1975 rímsku históriu v Ríme. Od 1983 do 1991 bol prezidentom Pontificia Accademia di archeologia.

Hájil historicko-filologickú metódu a zajímal sa o štúdium biblie.

## Dielo
*1941 – *La lega ateniese del secolo IV a.C.*
*1943 – *Il problema storiografico nell'ora presente*
*1953 – *Problemi di storia greca*
*1968 – *L'istituzione dell'[[Eucarestia]]*
*1976 – *La storicità della Bibbia*
*1979 – *Perché la storia*

### Editované diela
*1970-82 – *Scritti minori* (autor Gaetano De Sanctis, spolueditor Aldo Ferrabino)
* úvod k *Diario segreto* (autor Gaetano De Sanctis)

## Zdroj
* 

Kategória:Talianski historici
Kategória:Narodenia v 1910
Kategória:Úmrtia v 1997
Majstrovstvá Ázie v netballe

**Majstrovstvá Ázie v netballe** je najvyššie ázijské podujatie národných družstiev v netballe, ktoré organizuje Ázijská netballová federácia (INF Asia). Jeho dejiny siahajú do roku 1985, kedy sa v Malajzii konali prvé majstrovstvá Ázie žien. Prebiehali so 4-ročnou periodicitou, od roku 2012 sa interval organizovania zmenil na 2 roky. Najúspešnejším družstvom je , ktorá dokázala vyhrať ázijské podujatie 5-krát. V roku 2016 sa prvýkrát organizovali aj majstrovstvá Ázie mužov. 

Turnaj majstrovstiev Ázie zároveň slúži ako kvalifikácia ázijských družstiev na majstrovstvá sveta.

## Ženy
### Zoznam

### Medailová bilancia družstiev

### Účasti družstiev na majstrovstvách Ázie žien
(do 2022)

## Muži
### Zoznam

### Medailová bilancia družstiev

## Externé odkazy
* Oficiálna stránka Ázijskej netbalovej federácie *archive.org* 

## Zdroje
* Majstrovstvá Ázie v netballe na stránke todor66.com 
* Majstrovstvá Ázie v netballe na stránke the-sports.org 
*
Dardania

**Dardania** môže byť:
* v gréckej mytológii krajina založená kráľom Dardanom, pozri Dardania (Dardanos)
* ilýrske územie na Balkáne, pozri Dardania (Ilýria) 
* rímska provincia Dardania, (územie dnešného Kosova), pozri Dardania (rímska provincia)
Eugène Noël

**Eugène Noël** (* 4. september 1816, Rouen, Francúzsko – † 28. september 1899, Bois-Guillaume) bol francúzsky spisovateľ.

## Životopis
Pôsobil ako novinár v *[[Le Journal de Rouen|Journal de Rouen]]*, predchodca *[[Paris Normandie]]*, kam občas písal pod pseudonymom **Jean Labèche**, a ako knihovník mesta Rouen v rokoch 1879 až 1898.

Medzi jeho priateľov patrili historik Jules Michelet, botanik Alfred Dumesnil a geograf Élisée Reclus. V roku 1905 vytvoril sochár Alphonse Guilloux jeho bustu pre rouanskú botanickú záhradu..

Je po ňom pomenovaný internát v Montville (Seine-Maritime).

Jeho syn Paul, narodený 1860, riaditeľ Laboratoire d'entomologie agricole de la Seine-Inférieure, je autorom niekoľko publikácií.

## Dielo
* *Rabelais*, Paríž, 1850
* *Molière*, Paríž, 1852
* *Voltaire*, F. Chamerot, Paríž, 1855
* *Pisciculture, pisciculteurs et poissons*, F. Chamérot, Paríž, 1856
* *La Vie des fleurs et des fruits*, M. Lévy frères, Paríž, 1859
* *Le Rabelais de poche*, Poulet-Malassis et de Broise, Alençon, 1860
* *Voltaire et Rousseau*, Paríž, 1863
* *Les Générations spontanées*, Ledoyen, Paríž, 1864
* *La Campagne ; Paysages et paysans*, Rouen, 1866
* *Rouen : promenades et causeries*, E. Schneider, Rouen, 1872
* *Mémoires d'un imbécile*, Germer-Baillière, Paríž, 1875
* *Grognements et sourires d'un philosophe inconnu*, A.-H. Bécus, Paríž, 1882
* *Le Buffon de la jeunesse*, 1885
* *Rouen, Rouennais, rouenneries*, Schneider, Rouen, 1894

## Literatúra
* Guy Pessiot, Histoire de Rouen 1850-1900, éd. du P'tit Normand, 1983, p. 225  
* Yvon Pailhès, Rouen : un passé toujours présent… : rues, monuments, jardins, personnages, Luneray, Bertout, 1994, 285 p. (ISBN 2-86743-219-7) (OCLC 466680895), p. 274-275  
* Gabrielle Sueur et Alfred Morel (préf. Jean Fréret et René Seille), Du Bois-Guillaume d'hier au Bihorel d'aujourd'hui : une commune centenaire, au passé millénaire, Luneray, Groupe d'histoire et études de Bihorel, 1991, 334 p. (ISBN 2-86743-129-8) (OCLC 463702806), p. 308  

## Referencie


## Zdroj

Kategória:Francúzski spisovatelia
Kategória:Osobnosti z Rouenu
Peter Pollák

Mgr. **Peter Pollák**, PhD. (* 20. apríl 1973, Levoča) je slovenský politik rómskej národnosti a bývalý poslanec Európskeho parlamentu. Vo volebnom období 20122016 bol prvýkrát zvolený za poslanca Národnej rady Slovenskej republiky za stranu OĽaNO. Bol tiež prvým poslancom NR SR rómskej národnosti.

Okrem poslanca NR SR pracuje aj na Katedre sociálnej práce (denná forma štúdia) Vysokej školy zdravotníctva a sociálnej práce sv. Alžbety v Bratislave

## Politické pôsobenie
Vo voľbách do NR SR v marci 2012 kandidoval na 8. mieste kandidátky OĽaNO, ziskom 6072 preferenčných hlasov sa umiestnil na mandátovom 14. mieste. V parlamente je overovateľom Výboru NR SR pre ľudské práva a národnostné menšiny a Osobitného kontrolného výboru NR SR na kontrolu činnosti NBÚ. Pôsobí tiež ako člen Stálej delegácie NR SR v Parlamentnom zhromaždení OBSE. Dňa 26. septembra 2012 ho vláda Roberta Fica vymenovala do funkcie splnomocnenca vlády SR pre rómske komunity s účinnosťou od 1. októbra 2012.

## Referencie

## Externé odkazy
* Webová stránka Petra Polláka 
* Stránka na webe OĽaNO
* Parlamentný profil

Kategória:Slovenskí vysokoškolskí pedagógovia
Kategória:Slovenské osobnosti rómskeho pôvodu
Kategória:Politici OĽaNO
Kategória:Poslanci NR SR (2012 – 2016)
Kategória:Poslanci NR SR (2020 – 2023)
Kategória:Slovenskí europoslanci (2019 – 2024)
Kategória:Splnomocnenci vlády Slovenskej republiky pre rómske komunity
Kategória:Absolventi Univerzity Konštantína Filozofa v Nitre
Kategória:Absolventi Katolíckej univerzity v Ružomberku
Kategória:Vyučujúci na Vysokej škole zdravotníctva a sociálnej práce sv. Alžbety v Bratislave
Kategória:Osobnosti z Levoče
Richard Bohringer

**Richard Bohringer** (* 16. január 1942 Moulins, Francúzsko) je francúzsky herec senegalského pôvodu.

Po krátkych výstupoch vo filmoch *La Maison* (1970) a *[[Zviera (film, 1977)|Zviera]]* (1977) a *[[Posledné metro]]* (1980) sa stal medzinárodne známy. Prvú hlavnú úlohu získal v kultovej snímke *[[Diva (film)|Diva]]*.

Má dvoch synov (Richard a Matthieu) a 2 dcéry, Romane Bohringer a Lou, ktorá je herečka.

## Filmografia (výber)
* 1970: *La maison* – réžia Gérard Brach
* 1977: Zviera (*L’animal*) – réžia Claude Zidi
* 1980: *La Boum* – réžia Claude Pinoteau
* 1980: *Les sous-doués* – réžia Claude Zidi
* 1980: Posledné metro (*Le dernier métro*) – réžia François Truffaut
* 1981: *Diva* – réžia Jean-Jacques Beineix
* 1981: *Les uns et les autres* – réžia Claude Lelouch
* 1983: *J'ai épousé une ombre* – réžia Robin Davis
* 1985: *Subway* – réžia Luc Besson
* 1986: *Le paltoquet* – réžia Michel Deville
* 1986: *Cent francs l'amour* – réžia Jacques Richard
* 1987: *Agent trouble* – réžia Jean-Pierre Mocky
* 1987: *Le Grand Chemin* – réžia Jean-Loup Hubert
* 1988: Naľavo od výťahu (*À gauche en sortant de l'ascenseur*) – réžia Édouard Molinaro
* 1989: *Aprés la guerre* – režia Jean-Loup Hubert
* 1989: Kuchár, zlodej, jeho žena a jej milenec (*Le Cuisinier, le voleur, sa femme et son amant*) – réžia Peter Greenaway
* 1991: *La reine blanche* – réžia Jean-Loup Hubert
* 1996: *Wild Animals* – réžia Kim Ki-duk
* 1998: Ples v opere (*Opernball*) – réžia Urs Egger
* 2003: Strieľajte na Francúzov! (*Crime Spree*) – réžia Brad Mirman

## Ocenenie
* 1985: César za najlepšiu vedľajšiu úlohu v *L'Addition*
* 1988: César za najlepšiu hlavnú úlohu v *Le grand chemin*

## Iné projekty

## Externé odkazy
* 
* 

## Zdroj

Kategória:Francúzski filmoví herci
Kategória:Držitelia Césara za najlepšieho herca v hlavnej úlohe
Anglo-Hellenic League

**Anglo-Hellenic League** je organizácia podporujúca a propagujúca anglo-grécke vzťahy a porozumenie. Bola založená v roku 1913 v Londýne. Od roku 1990 vydáva každé dva roky *Anglo-Hellenic Review*.

Je členom spoločnosti Hellenic Centre, v ktorej budove od 90. rokov sídli. Sesterská liga bola založená v Aténach.

Od roku 1986 udeľuje liga Runcimanovu cenu za knihy v angličtine o Grécku a helenizme.

## Referencie

* 

## Externé odkazy
*Anglo-Hellenic League
*Liga na http://www.aim25.ac.uk 

Kategória:Organizácie v Spojenom kráľovstve
Progresívny house

**Progresívny house** je subžáner housu. Progresívny house vznikol začiatkom 90. rokov. Pôvodne sa vyvinul v Spojenom kráľovstve ako prirodzený postup americkej a európskej house hudby z konca 80. rokov.

## História
Korene progresívneho housu siahajú do rave a klubových scén začiatku 90. rokov v Spojenom kráľovstve, Európe, Austrália a Severnej Amerike. Názov progresívny house bol často používaný univerzálne s trance vo svojich začiatkoch.

### Významné nahrávky
V júni 1992 Mixmag publikoval zoznam, ktorý obsahoval pohľad časopisu na vrcholné progresívne house skladby tých časov.

*1. Leftfield - *Not Forgotten* (Outer Rhythm)
*2. Slam/Rejuvination - *IBO/Eterna* (Soma Quality Recordings)
*3. React 2 Rhythm - *Whatever You Dream* (Guerilla) 
*4. Soundclash Republic - *Cool Lemon EP* (Junk Rock Records)
*5. DOP - *Musicians of the Mind EP* (Guerilla) 
*6. Gat Decor - *Passion* (Effective Records) 
*7. Rozalla - *Faith (In The Power Of Love)* (The Total Record Company)
*8. The Sandals - *A Profound Gas* (Acid Jazz)
*9. Herbal Infusion - *The Hunter* (Zoom Records) 
*10. Smells Like Heaven - *Londres Strut* (Deconstruction)
*11. Spooky - *Don't Panic* (Guerilla) 
*12. Andronicus - *Make You Whole* (Hooj Choons)

## Referencie

## Zdroj

Kategória:House hudobné žánre
Kategória:Trance hudobné žánre
Runciman Award

**Runciman Award** je každoročne ocenenie, ktoré udeľuje Anglo-Hellenic League za literárne dielo v angličtine venované celkom alebo z časti Grécku alebo helenizmu. Cena je pomenovaná po sirovi Stevenovi Runcimanovi.

## Držitelia
### Spojené kráľovstvo

### Spojené kráľovstvo a Grécko
Od roku 2004 je cena udeľovaná dielu publikovanému v Spojenom kráľovstve alebo v Grécku v uplynulom roku:

## Referencie


## Externé odkazy
* Oficiálna stránka 

## Zdroj
* 

Kategória:Ceny za literatúru
Kategória:Britské ocenenia
Willem Jan Aalders

**Willem Jan Aalders** (* 19. september 1870, Amsterdam, Holandsko† 19. marec 1945, Groningen) bol holandský reformovaný teológ.

## Životopis
Navštevoval gymnázium v Kampene a Amsterdame, potom študoval na amsterdamskej univerzite teológiu. Štúdium zakončil dizertačnou prácou na tému *Schleiermachers Reden über die Religion proeve van apologie* u profesora Daniela Chantepieho de la Saussaya a stal sa doktorom teológie.

Synod Nederlandsche Hervormde Kerk ustanovil Aaldersa v roku 1915 za cirkevného profesora dogmatiky, histórie a učenia Nederlandsche Hervormde Kerk a cirkevných dejín v Groningene. V roku 1923 bol menovaný za profesora etiky a cirkevnej náuky.

## Dielo
* *Schleiermachers Reden über die Religion proeve van apologie* (1909)
* *Groote mystieken: Pseudo-Dionysius Areopagita* (1913)
* *Ziende op Jezus. Zes voordrachten over het Christendom* (1926)
* *Mystiek, haar vormen, wezen en waarde* (1928)
* *De tien geboden* (1932)
* *De incarnatie* (1933)
* *Het geweten* (1935)
* *De grond der zedelijkheid* (1930)
* *Handboek der ethiek* (1941)
* *Wetenschap als getuigenis* (1930)
* *Om de kerk* (1931)
* *Het woord existentie in het moderne wetenschappelijke spraakgebruik* (1933)
* *Ons leven. Voordrachten over het Christelijk leven, gehouden in de Martinikerk te Groningen* (1934)
* *Nieuw-Germaansche Theologie* (1937)
* *Toekomstbeelden uit vijf eeuwen: More, Bunyan, Mandeville, Fichte, Wells* (1939)

## Literatúra
* Schleiermacher, Friedrich: *Über die Religion* : Reden an die Gebildeten unter ihren Verächtern. - Berlín : De Gruyter, 2001. - ISBN 3-11-017267-4

## Externé odkazy
* Willem Jan Aalders na biografischportaal.nl

## Zdroj
* 

Kategória:Osobnosti z Amsterdamu
Kategória:Holandskí teológovia
Kategória:Protestantskí teológovia
Kategória:Absolventi Universiteit van Amsterdam
Léon Daudet

**Léon Daudet** (* 16. november 1867, Paríž – † 30. jún 1942, Saint-Rémy-de-Provence) bol francúzsky spisovateľ a politický publicista.

## Životopis
Léon bol synom Alphonse Daudeta. V roku 1891 sa oženil s Jeanne Hugovou, vnučkou Victora Huga; manželstvo bolo rozvedené v roku 1895.

Počas Dreyfusovej aféry bol Daudet aktívny antidreyfusista a priaznivec politických agitátorov, ako bol Édouard Drumont. Spolu s Charlesom Maurrasom bol zakladajúcim členom Action française, monarchistického, nacionalistického a antisemitského politického hnutia.

## Dielo
* *L'astre noir* G. Charpentier et E. Fasquelle, Paríž 1893
* *Les Morticoles* Paríž 1894
* *Les idées en marche* Paríž 1896
* *Le pays des parlementeurs* Flammarion, Paríž 1901
* *Une campagne d’Action française* Nouvelle librairie nationale, Paríž 1910
* *L'avant-guerre. Études et documents sur l'espionage juif-allemand en France depuis l'affaire Dreyfus* Paríž 1913
* *Hors du joug allemand. Mesures d’après-guerre* Paríž 1915
* *Contre l’esprit allemand. De Kant à Krupp* Bloud et Gay, Paríž 1916
* *La guerre totale* Nouvelle librairie nationale, Paríž 1918
* *Le stupide XIXe siècle. Exposé des insanités meurtrières qui se sont abattues sur la France depuis 130 ans (1789 – 1919)* Paríž 1922
* *Moloch et Minerve ou l’après-guerre* Paríž 1924
* *L’agonie du régime. Panorama des hommes, des clans et des crimes (1919 – 1925)* Paríž 1925

## Literatúra
* Hans Groh: *Der publizistische Stil des Leon Daudet*. Heidelberg, Bottrop, Phil. Diss., VI, 8, 1935.
* Jean-Noël Marque: *Léon Daudet*. Paríž, Fayard, 1971.
* Ernst Nolte: *Der Faschismus in seiner Epoche. Action française - Italienischer Faschismus - Nationalsozialismus*. Mníchov, 1963 ISBN 3-7610-7248-1.

## Zdroj
* 

Kategória:Francúzski spisovatelia
Kategória:Osobnosti z Paríža
Letisko Malaga-Costa del Sol

**Letisko Malaga** (IATA: **AGP**, ICAO: **LEMG**) alebo **Malaga-Costa del Sol** alebo **Letisko Pabla Ruiza Picassa** je štvrté najrušnejšie letisko v Španielsku, po Madride-Barajas, Barcelone a Palma de Mallorce. Je dôležité pre španielsky cestovný ruch a je hlavným letiskom pre Costa del Sol. Nachádza sa 8 km juhozápadne od mesta Malaga a 5 km severne od mesta Torremonilos. Letisko má spojenie do viac ako 60 krajín po celom svete. Má denné spojenie s dvadsiatimi mestami Európy, prevádzkuje linky aj do Afriky, Stredného východu a v letných mesiacoch aj do Severnej Ameriky. V roku 2011 odbavilo cez 12 800 000 cestujúcich.

Letisko má tri terminály. Posledný tretí terminál bol otvorený dňa 15. marca 2010. Druhá pristávacia dráha bola otvorená 26. júna 2012. 

Slúži aj ako medzinárodné letisko pre Andalúziu, prechádza ním 85% všetkých cestujúcich do Andalúzie.

## História
Letisko Malaga je jedno z najstarších španielskych letísk, ktoré zostali stáť na svojom pôvodnom mieste. Bolo otvorené dňa 9. marca 1919. Prvá pravidelná linka z Malagy odštartovala 1. septembra 1919, kedy Didier Daurat začal pravidelné lety medzi mestami Toulouse, Barcelona, Alicante, Tangeru a Casablanca.

V roku 1937 sa letisko Malaga stalo vojenskou základňou. 

Dňa 12. júla 1946 sa letisko otvorilo pre medzinárodné civilné lety. 

## Referencie


Kategória:Letiská v Španielsku
Majstrovstvá Ázie v netballe 2012

**Majstrovstvá Ázie v netballe 2012** boli 8. majstrovstvá Ázie v netballe žien, ktoré organizuje Ázijská netballová federácia (ANF). Konali sa od 25.31. augusta 2012 v Colombo, na Srí Lanke, za účasti 10 tímov. Nováčikmi turnaja boli Japonsko a Brunej. Všetky zápasy sa hrali v jedinej aréneSugathadasa Indoor Stadium. Titul neobhajil domáci tím Srí Lanky, ale zvíťazil Singapur, pre ktorého to bol druhý titul.

## Účastníci

1 Umiestnenie vo svetovom rebríčku IFNA k 21. júlu 2012

## Výsledky

### Skupina A

### Skupina B

### Play off
#### Stretnutie o 9. miesto

#### Stretnutia o 5.8. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie tímov

## Referencie

## Externé odkazy
* Oficiálna stránka Majstrovstiev Ázie 2012  
* Oficiálna stránka ANF  

Kategória:Netball v 2012
Kategória:Majstrovstvá Ázie v netballe
Kategória:Športové podujatia na Srí Lanke
Acetylid

thumb|Všeobecný vzorec „kovového“ acetylidu, kde M je kov s oxidačným stupňom +1

**Acetylidy** sú chemické zlúčeniny, ktoré predstavujú soli alkínov. Niektoré z nich patria medzi karbidy, čo sú binárne zlúčeniny uhlíka s kovmi. Niektoré sú výbušné. Najjednoduchší acetylid je acetylid (karbid) vápenatý.

## Výroba
Acetylidy vznikajp reakcia alkínov so silnou bázou (napríklad butyllítiom):
:{H-\!{\equiv}\!-H} + BuLi ->[\ce{THF}][-78^\circ\ce C] {Li-\!{\equiv}\!-H} + BuH

## Použitie
Acetylidy sa používajp predovšetkým v organickej syntéze na výrobu zlúčenín s trojitou väzbou.

## Referencie

Kategória:Anióny
Kategória:Karbidy
Kategória:Organické zlúčeniny
Hořava

**Hořava** je priezvisko, pozri Hořava (priezvisko), napr.:

* František Hořava (1906 − 1974), český sochár a maliar
* Miloslav Hořava, viac osôb
* Petr Hořava, viac osôb
* Tomáš Hořava (* 1988), český futbalista
* Věra Sládková-Hořavová (1927 – 2006), česká spisovateľka
Duma bratislavská

**Duma bratislavská** je príležitostná báseň, ktorú napísal Janko Kráľ v roku 1844. Prvýkrát vyšla v roku 1847 v Orle tatranskom II. Je považovaná za prvú báseň v Štúrovej slovenčine.

## Téma
Báseň je reakciou na suspendovanie Ľudovíta Štúra z katedry profesora evanjelického lýcea. Zachytený je v nej aj demonštratívny odchod 18 slovenských študentov 5. marca 1844 z Bratislavy, 13 ich dorazilo do Levoče. Kráľ napísal aj variácie na túto tému a to *Dve staré pesničky*, *Pieseň* a *Praktiká tohto života*.

## Vysvetlivky
Kráľ pripojil k básni aj vysvetlivky:
*1. k veršu 10: Je výpoveď prostonárodňja, zrak značí dákeho luďom odpornjeho Boha staroslovjenskeho.
*2. Kompan značí žiaka
*3. Pán Mátau, českí pán Mátal; i u nás sa táto forma užíva.

## Zdroje
* 
* 

## Iné projekty

## Externé odkazy
* v Zlatom fonde denníka Sme

Kategória:Romantizmus (literatúra)
Kategória:Básne v slovenskom jazyku
Kategória:Pomenovania podľa Bratislavy
Acetylkoenzým A

**Acetylkoenzým A** (skr. **acetyl-CoA**, často i ako CH3CO~SCoA) je derivát kyseliny octovej, v ktorom sa acetylový zvyšok viaže na koenzým&nbsp;A. Acetylová skupina je viazaná tioesterovou väzbou na  tiolovú (–SH) skupinu koenzýmu. Táto väzba sa označuje i ako makroergická, teda energeticky veľmi bohatá, pretože hydrolýza tejto väzby má vysokú hodnotu Gibbsovej voľnej energie (okolo -31 kJ/mol). Vďaka tejto väzbe ide o jednu z kľúčových molekúl v energetickom metabolizme bunky (napríklad Krebsovom cykle).

## Referencie

Kategória:Látková premena
Kategória:Nukleotidy
Kategória:Citrátový cyklus
Kategória:Glykolýza
Kategória:Tioestery koenzýmu A
Zverbovaný

**Zverbovaný** je ponáška na ľudovú pieseň s výraznými baladickými prvkami. Napísal ju Janko Kráľ v koncom roku 1843 a prepracoval na začiatku roku 1844. Prvýkrát vyšla v roku 1844 v almanachu Nitra II. Pôvodne vznikla ako prvotina v českom jazyku (**Zverbovaný I**), neskôr ju prepracoval do spisovnej slovenčiny (**Zverbovaný II**). Báseň je považovaná za jeden z najlepších Kráľových výtvorov; druhý ročník ruského Slavianskeho zborníka ju zaradil medzi jedny z najlepších diel slovanskej literatúry.

## Zverbovaný I
Báseň je napísaná v češtine, avšak Kráľ ňou prechádza z historickej epiky na tému folklórnu a využíva ľudový sloh a verš. To spôsobilo, že ľudová reč (=slovenčina) prevláda nad češtinou.

## Zverbovaný II
Ide o skrátený a prepracovaný český koncept. Kráľ z neho vynechal niektoré scény a celú báseň zakončil inou pointou. Záver tak dostal náladu odboja a odhodlanosti, čo zodpovedá nálade medzi mladými študentmi vzniknutej po odvolaní Ľudovíta Štúra z katedry na Silvestra roku 1843.

## Zdroje
* 
* 

## Iné projekty

## Externé odkazy
* Zverbovaný I a II v Zlatom fonde denníka Sme

Kategória:Romantizmus (literatúra)
Kategória:Básne v slovenskom jazyku
Malajské súostrovie

náhľad|Poloha.
**Malajské súostrovie** alebo staršie **Malajské ostrovy** je najväčšie súostrovie na Zemi. Ležia na ňom štáty Malajzia, Filipíny, Indonézia, Singapur a Brunej. 

Jeho rozloha je  a tvorí ho cca 25 tisíc koralových a sopečných ostrovov a menších súostroví. Žije tu 350 miliónov obyvateľov.

## Geografia
Súostrovie patrí medzi vulkanicky najaktívnejšie oblasti na Zemi. Tektonické procesy vytvorili vysoké vrchy ako napr. Mount Kinabalu () alebo Puncak Jaya ().
Hlavné skupiny sú:
*Indonézia
**Sundské ostrovy
***Veľké Sundy (Kalimantan, Sumatra, Jáva, Sulawesi...)
***Malé Sundy (Timor, Sumbawa, Sumba, Bali...)
**Moluky (Halmabera, Seram, Buru...)
*Filipíny (Luzon, Mindanao, Mindoro, Palawan...)
*Nová Guinea a priľahlé ostrovy

Šesť najväčších ostrovov je: Nová Guinea, Borneo, Sumatra, Sulawesi, Jáva a Luzon.

## Referencie

Kategória:Súostrovia
Jarná pieseň

**Jarná pieseň** je príležitostná báseň, ktorú napísal Janko Kráľ začiatkom roku 1849. Prvýkrát vyšla v roku 1864 v Morave I - redigoval ju Bedřich Rozehnal, Kráľov známy.

## Téma
Pieseň vznikla po básnikovom prepustení z väzenia a následnom organizovaní slovenských dobrovoľníkov v Liptove. Odzrkadľuje situáciu slovenského národa počas revolúcie. Autor premieta do básne aj vlastný postoj k jari národov, odsudzuje Viedeň z klamania a Pešť z vraždenia; nabáda slovenský národ k aktívnej účasti v slovenskom povstaní.

## Iné projekty

## Externé odkazy
* v Zlatom fonde denníka Sme

## Zdroje
* 
* 

Kategória:Romantizmus (literatúra)
Kategória:Básne v slovenskom jazyku
Priesvitné letné

**Priesvitné letné** je stará letná odroda jablka, pôvodom z Pobaltia. Je nenáročná, pričom je odolná proti mrazom a preto je vhodná aj do vyšších polôh.

## História
Odroda Priesvitné letné bola objavená ako náhodný semenáč v ovocnej škôlke Wagner, v Rige okolo roku 1850.

## Opis
Priesvitné letné je stredne veľká odroda jabĺk, zeleno-žltej až slamovo žltobielej farby, pokrytá jemným voskom. Tvar jej plodov je tupo kužeľovitý, až guľovitý, často s ostrým švom. Dužina je spočiatku zelenkavá, neskôr biela, šťavnatá, krehká, jemne kyslá, ale veľmi chutná. Pri prezretí dužina múčnatie. Je citlivá na otlačenie a na opad pred zberom.

Priesvitné letné je bohato rodiaca odroda, pomerne náchylná na choroby.

## Charakteristika
Je to najskoršia letná odroda jabĺk, dozrieva od polovice júla do začiatku augusta. Plody konzumne dozrievajú ihneď po zbere, skoro múčnatejú a preto nie sú vhodné na prepravu a skladovanie. Sú vhodné pre priamy konzum a zaváranie. 

## Referncia


Kategória:Jablká
Tomáš Ondrej

**Tomáš "Srnka" Ondrej** (* 30. október 1987, Rožňava, Česko-Slovensko) je slovenský automobilový pretekár v rely a pretekoch automobilov do vrchu. Motoršportu sa začal venovať v roku 1996. Najprv jazdil na motokárach, kde po troch sezónach dosiahol titul majstra Slovenska a neskôr bol aj viacnásobným vicemajstrom.

Rely sa začal venovať v roku 2006. V roku 2007 získal 2. miesto v triede N1. V roku 2008 zvíťazil na Majstrovstvách Slovenska v rely v skupine F s vozidlom Mitsubishi Lancer Evolution VI. Momentálne jazdí za svoj tím Srnka Motorsport v triede 11.

## Referencie

## Externé odkazy
* Oficiálna webstránka Srnka Motorsport 

Kategória:Narodenia v 1987
Kategória:Žijúci ľudia
Kategória:Osobnosti z Rožňavy
Kategória:Slovenskí jazdci rely
Močovka

**Močovka** je tekuté maštaľnéhnojivo,  moč hospodárskych zvierat. Má vysoký obsah dusíka a draslíka.

Základné parametre močovky (Macourek 2002, Růžek et al., Kára et al. 2002):

Potenciálne problémy pre anaerobnú digesciu:
* prítomnosť antibiotík
* vysoké pH

## Pozri aj

* hnojovka
* hnoj

## Literatúra
* Kára, J., Pastorek, Z., Jelínek, A.: *Kompostování zbytkové biomasy.* Biom.cz, 31.1.2002, http://biom.cz/index.shtml?x=62847 
* Macourek, M.: *Optimalizace surovinové skladby při kompostování zbytkové biomasy.* Biom.cz, 11.3.2002, http://biom.cz/index.shtml?x=73158 
* Růžek, P., Kusá, H., Hejnová, D.: *Rizika používání dusíkatých hnojiv ve zranitelných oblastech*

## Zdroj
*

Kategória:Biomasa
Kategória:Organické hnojivá
Kategória:Kvapalné hnojivá
Eduardo Acevedo Díaz

**Eduardo Acevedo Díaz** (* 20. apríl 1851, Montevideo – † 18. jún 1924, Buenos Aires) bol uruguajský spisovateľ. 

## Tvorba
Jeho najznámejšími dielami sú románová trilógia *Ismael* (1888; orig. Ismael), *Domorodkyňa* (1890; orig. Nativa) a *Výkrik slávy* (1893; orig. Grito de gloria) o boji za slobodu proti Španielsku a o okupácii Brazíliou, a román *Samota* (1894; orig. Soledad).

## Zdroj
* 

Kategória:Uruguajskí spisovatelia
Kategória:Osobnosti z Montevidea
ACI

**ACI** môže byť:
* Medzinárodná rada letísk
* Agence Congolaise d´Information (konžská spravodajská agentúra; zal. v Brazzaville, 1961)
* arteria carotis interna - vnútorná krčnica
Belfast Giants

**Belfast Giants** je hokejový klub z Belfastu v Severnom Írsku, hrajúci v britskej najvyššej lige – Elite Ice Hockey League (EIHL). Tím domáce zápasy hráva v Odyssey Arena.

## Súčasný káder

### Vyradené čísla dresov
*4   Shane Johnson
*11  Colin Ward
*16  Rob Stewart
*27  Paxton Schulte

### Kapitáni
*200002: Jeff Hoad
*200203: Paul Kruse
*200304: Jason Ruff
*200405: Shane Johnson
*200509: George Awada
*200911: Colin Shields
*201112: Jeremy Rebek

### Tréneri
*200003: Dave Whistle
*200304: Rob Stewart
*200405: Tony Hand
*200508: Ed Courtenay
*200810: Steve Thornton
*2010súčasnosť: Doug Christiansen


Kategória:Britské hokejové kluby
Kategória:Elite Ice Hockey League
Kategória:Šport v Belfaste
Red Faction

***Red Faction*** je počítačová hra z roku 2001 vyvinutá firmou Volition Inc. a zároveň predstavuje prvý diel série hier s podobným názvom, ktoré boli vyvinuté neskôr (Red Faction II, Red Faction: Guerilla a Red Faction: Armageddon).

Red Faction je klasickou 3D strieľačkou z pohľadu prvej osoby. Rozdiel oproti iným, podobným hrám je v tom, že hra používa Geo-Mod Engine, ktorý umožňuje ničiť aj samotné prostredie (múry, budovy, skaly) v hre, čo jej dodáva nový rozmer.

## Príbeh
Dej hry sa odohráva vo fiktívnej budúcnosti v roku 2070 na Marse. Nerastné suroviny na Zemi sa míňajú a ľudstvo v záujme prežitia musí ťažiť suroviny aj mimo Zeme. Ťažbu na Marse riadi banská spoločnosť Ultor Corporation, ktorá zle zaobchádza s baníkmi a keď sa v komplexoch začne šíriť neznáme ochorenie nazvané jednoducho "The Plague", tak v baniach vypukne vzbura, ktoré vedie k povstaniu baníkov proti bezpečnostným zložkám spoločnosti Ultor. Hlavnou postavou je baník menom Parker, ktorý pôvodne prišiel na Mars začať nový život, ale chtiac nechtiac bol vtiahnutý do vzbury a stal sa jednou z hlavných postáv povstania. Parker postupne na základe príkazov vedenia hnutia Red Faction plní úlohy, ktoré majú viesť k porážke spoločnosti Ultor.

## Externé odkazy
* www.volition-inc.com  – oficiálna stránka spoločnosti Volition 

Kategória:Počítačové hry z 2001
Kategória:First-person shooter
Kategória:Počítačové hry
Kategória:Hry pre Windows
Chuck

***Chuck*** je akčný a zároveň komediálny americký seriál, ktorý bol vytvorený autormi Joshom Schwartzom a Chrisom Fedakom. Seriál sa začal vysielať v roku 2007 na NBC. Celkom bolo odvysielaných 5 sérii. Hlavnou postavou je mladý a sympatický geek Chuck, ktorý pracuje v obchode Buy More.

## Zápletka
Dej sa odohráva v kalifornskom meste Burbank. Chuck Bartowski je mladý, sympatický geek, ktorý vedie celkom obyčajný a nudný život. Voľný čas trávi hraním videohier s kamarátom z detstva Morganom. Žije so svojou sestrou Ellie a jej priateľom Devonom, ktorého volá „Kapitán úžasný“. Všetko dobrodružstvo sa začne v deň jeho narodenín, keď Chuck dostane kódovaný email od spolužiaka z vysokej školy Bryca Larkina, ktorý je zároveň agentom CIA. Email obsahuje informačnú databázu tajných služieb, ktorá sa nevysvetliteľným spôsobom nahrá Chuckovi do hlavy. Táto databáza s názvom INTERSECT k Chuckovi privolá agentku Sarah a agenta Caseyho, ktorí musia Chucka ochraňovať pred rôznymi nástrahami. Chuckov nudný život sa zrazu diametrálne zmení a každým dňom ho čakajú nové dobrodružstvá. INTERSECT však musí ostať tajomstvom a preto Chuck navonok stále odohráva rolu nudného geeka z Buy More.

## Hlavné postavy
*Chuck Bartowski (Zachary Levi) - hlavná postava seriálu. 
*Sarah Walker (Yvonne Strahovski) - agentka CIA, ktorej úlohou je ochraňovať Chucka. Počas piatich sezón sa medzi nimi vyvíja romantický vzťah.
*John Casey (Adam Baldwin) - agent NSA, ochraňuje Chucka. 
*Morgan Grimes (Joshua Gomez) - najlepší Chuckov kamarát. 
* Dr. Eleanor Faye Bartowski-Woodcomb (Sarah Lancaster) - Chuckova staršia a milovaná sestra, ktorá má neustálu potrebu Chucka ochraňovať.
* Dr. Devon Christian Woodcomb (Ryan McPartlin) - Priateľ Ellie a Chuckov dobrý kamarát, ktorý je vždy dobre naladený a je jednoducho "úžasný".
*Generálka Diana Beckmanová (Bonita Friedericy), ktorá je vo vedení všetkých špionážnych operácii. 
*Zamestnanci Buy More, ktorí sa objavujú vo väčšine epizód: "Veľký Mike" (manažér v Buy More), Jeffrey "Jeff" Barnes, Lester Patel, Anna Wu

## Externé odkazy
* 
* 

## Zdroj
* 

Kategória:Televízne seriály USA
Kategória:Komediálne televízne seriály
Kategória:Televízne seriály z roku 2007
Kategória:Televízne seriály NBC
Serie A (ľadový hokej)

**Serie A** (celý názov: *La Serie A di hockey su ghiaccio*, alebo *A Series of ice hockey*) je najvyššia profesionálna hokejová liga v Taliansku, ktorá vznikla v roku 1924.

## Víťazi Serie A

Kategória:Hokejové ligy
Kategória:Ľadový hokej v Taliansku
Doktor technických vied

**Doktor technických vied** (, skratka **RTDr.** alebo aj **Dr. techn.**, vždy uvádzaná pred menom) bol akademický titul, ktorý sa od roku 1901 udeľoval na technických vysokých školách vo vtedajšom  Predlitavsku (časť vtedajšieho Rakúsko-Uhorska). Na českom a slovenskom území sa neudeľuje od roku 1953.

Ak chcel niekto tento doktorát získať, musel najskôr na nejakej technickej vysokej škole zložiť štátne skúšky, potom napísať a obhájiť dizertačnú prácu a podstúpiť rigorózum, čiže ústnu skúšku z odboru, v ktorom písal dizertačnú prácu. Namiesto dizertácie sa pripúšťal aj vhodný konštrukčný návrh. Hodnotenie bolo „chválitebné“, „dostatočné“ alebo „nedostatočné“, pričom skúška mohla byť opakovaná najviac dvakrát. Úspešný kandidát bol promovaný na doktora technických vied.

## Obdobné tituly
Ak sa v niektorých krajinách udeľuje podobný titul, ide o najvyššie akademické ocenenie a zodpovedá titulu Ph.D.. V anglicky hovoriacich krajinách ide o titul *Doctor of Technology* (D.Tech.), v Švédsku o titul *Teknologie doktor* (Tekn. Dr.) alebo *doktor Teknisk* (Tek. Dr.) a v Rakúsku je ním *doktor Scientiae technicorum* (Dr. techn.). 

## Referencie


## Zdroj
* 

Kategória:Vysokoškolské tituly
Panamerické majstrovstvá v halovom pozemnom hokeji

**Panamerické majstrovstvá v halovom pozemnom hokeji** je vrcholné panamerické podujatie národných družstiev v halovej forme pozemného hokeja, ktoré riadi Panamerická federácia pozemného hokeja (PAHF). Jeho história siaha do roku 2002, kedy sa v Spojených štátoch konali prvé panamerické halové majstrovstvá, spoločné podujatie mužov i žien. Prebiehajú s 2-ročnou periodicitou. V mužskej kategórii získala najviac prvenstiev , v ženskej sú to .

Majstrovstvá tiež slúžia ako kvalifikácia panamerických družstiev na halové majstrovstvá sveta. 

## Muži
### Zoznam

### Medailová bilancia družstiev

### Účasti mužských družstiev na panamerických majstrovstvách
(do 2024)

## Ženy
### Zoznam

### Medailová bilancia družstiev

### Účasti ženských družstiev na panamerických majstrovstvách
(do 2024)

## Referencie

## Pozri aj
* Panamerické majstrovstvá v pozemnom hokeji

## Externé odkazy
* Oficiálna stránka Panamerickej federácie pozemného hokeja /

## Zdroj
* Panamerické halové majstrovstvá na stránke Panamerickej federácie pozemného hokeja  /
Małgorzata Ruchniewicz

**Małgorzata Ruchniewicz** (* 1970, Bystrzyca Kłodzka) je poľská historička.

## Životopis
Pôsobí ako vedecký asistent na historickom inštitúte vroclavskej univerzity, kde v roku 1998 promovala.
Spolu s Arnom Herzigom napísala *Geschichte des Glatzer Landes*.

## Publikácie
* *Geschichte verstehen - Zukunft gestalten : Die deutsch-polnischen Beziehungen in den Jahren 1933-1949*. Neisse Verlag, Drážďany 2008, ISBN 3-934038-99-9
* *Geschichte des Glatzer Landes*.  spoluautor Arno Herzig, Dobu Verlag, Hamburg 2006, ISBN 3-934632-12-2
* *Dzieje Ziemi Klodzkiej*. spoluautor Arno Herzig, Oficyna Wydawnicza Atut, Vroclav 2006, ISBN 83-7432-133-4
* *Zwangsumsiedlungen von Polen aus den von der Weißrussischen Sowjetrepublik annektierten Territorien (1939-1959)* v Stefan Troebst/Hans-Jürgen Bömelburg: Nordost-Archiv svazek XIV: 2005, *Zwangsmigrationen in Nordosteuropa im 20. Jahrhundert*, S. 164

## Referencie


## Externé odkazy
* Publikácie na litdok.de 

## Zdroj
* 

Kategória:Narodenia v 1970
Kategória:Poľskí historici
Kategória:Osobnosti z Dolnosliezskeho vojvodstva
Honda Civic

right|thumb|Honda Civic Type-R (siedma generácia)
right|thumb|Honda Civic Hybrid
**Honda Civic** je osobný automobil nižšej strednej triedy, ktorý vyrába japonská automobilka Honda. Prvá generácia bola predstavená v roku 1972 a v súčasnosti sa vyrába desiata generácia tohto modelu. Okrem základnej verzie sa vyrábajú aj športové verzie, predovšetkým Civic Type R a tiež Civic GTi and Civic SiR. Takisto sa vyrába verzia šetrná k životnému prostrediu Civic Hybrid, ktorá kombinuje spaľovací motor a elektromotor. Model Civic patrí medzi najúspešnejšie modely automobilky. V roku 2006 bolo predaných 16,5 milióna modelov Civic po celom svete, z ktorých 7,3 milióna bolo predaných v USA.

## Generácie
* Honda Civic (prvá generácia)
* Honda Civic (druhá generácia)
* Honda Civic (tretia generácia)
* Honda Civic (štvrtá generácia)
* Honda Civic (piata generácia)
* Honda Civic (šiesta generácia)
* Honda Civic (siedma generácia)
* Honda Civic (ôsma generácia)
* Honda Civic (deviata generácia)
* Honda Civic (XI generácia)

## Referencie

## Iné projekty

## Externé odkazy
*Civic na Honda Worldwide
*Honda Civic - Oficiálna britská webstránka

## Zdroj

Civic
Kategória:Malé automobily
Kategória:Automobily nižšej strednej triedy
Kategória:Automobily s predným náhonom
Kategória:Automobily s pohonom 4 × 4
Kategória:Kupé
Kategória:Sedany
Kategória:Hatchbacky
Kategória:Liftbacky
Kategória:Kombi
Melcer

**Melcer** je priezvisko, pozri Melcer (priezvisko), napr.:

* Gregor Melcer (16. storočie),  slovenský evanjelický kňaz a cirkevný hodnostár
* Jozef Melcer (1800 – 1854), slovenský evanjelický kňaz a publicista

## Pozri aj
* Melzer
* Meltzer
Meltzer

**Meltzer** je priezvisko, pozri Meltzer (priezvisko), napr.:

* Allan H. Meltzer (* 1928), americký ekonóm
* Dave Meltzer (* 1959), americký wrestlingový novinár a historik
* David Meltzer (* 1937), americký básnik, prozaik a hudobník
* Fredrik Meltzer (1779 – 1855), nórsky podnikateľ a politik, autor nórskej vlajky
* Isser Zalman Meltzer (1870 – 1953), litovský ortodoxný rabín
* Milton Meltzer (1915 – 2009), americký historik

## Pozri aj
* Melzer
* Melcer
* Melczer
Piesky

**Piesky** sú bývalá banícka osada, patriaca pod obec Špania Dolina v banskobystrickom okrese. Prvá zmienka o obci pochádza z roku 1263, vtedy bola označená ako Mons Pyrosus. Rozmach osady súvisel s rozmachom medených baní v okolí Banskej Bystrici v stredoveku, v oblasti sa už ťažilo aj v staršej dobe bronzovej. Piesky zanikli v roku 1953 a takmer všetky budovy boli asanované. Okrem pozostatkov banských diel dnes osadu pripomína už iba kaplnka, jeden dom a cintorín v strmom svahu. 

Piesky so Španiou Dolinou spája dvojkilometrová banská štôlňa, ktorou by v budúcnosti mohol premávať banský vláčik pre turistov. Možný je aj projekt Banskobystrického geomontánneho parku či centra environmentálnej výchovy.

## Referencie

Kategória:Zaniknuté obce na Slovensku
Kategória:Špania Dolina
Kategória:Banské sídla na Slovensku
Pele (sopka)

náhľad|Sopka Pele; spad síry v podobe červeného kruhu siahajúceho až 600 km od ústia.
náhľad|Poloha sopky Pele na Jupiterovom mesiaci Io.
**Pele** je aktívna sopka na Jupiterovom mesiaci Io. Sopku na povrchu mesiaca pozorovalo viacero vesmírnych sond. 8. marca 1979 sonda Voyager 1 sledovala jej sopečnú aktivitu. Okolo sopky sa v dôsledku vulkanickej činnosti vytvoril rozsiahly červený kruh tvorený spadom síry, ktorú sopka produkuje.

## Názov sopky
Pomenovanie Pele dostala od IAU podľa Havajskej bohyne sopiek Pele. 

## Iné projekty

Kategória:Mimozemské sopky
Kategória:Io (mesiac)
Pele

**Pele** môže byť:
* havajská bohyňa, pozri Pele (mytológia)
* planétka, pozri 2202 Pele
* aktívna sopka na Jupiterovom mesiaci Io, pozri Pele (sopka)

## Pozri aj
* Pelé
Melzer

**Melzer** je priezvisko, pozri Melzer (priezvisko), napr.:

* Gerald Melzer (* 1990), rakúsky tenista
* Hagen Melzer (* 1959), atlét NDR
* Jürgen Melzer (* 1981), rakúsky tenista, brat Geralda
* Manfred Melzer (* 1944), nemecký rímskokatolícky biskup
* Václav Melzer (1878 – 1968), český mykológ a pedagóg
* Werner Melzer (* 1954), nemecký futbalista a tréner

## Pozri aj
* Melzer Verlag – nemecké vydavateľstvo
* Melzer See
* Meltzer
* Melcer
* Melczer
* Mälzer
Česko Slovensko má talent 2011

**Česko Slovensko má talent 2011** je druhá séria medzinárodnej, televíznej, talentovej súťaže Česko Slovensko má talent vysielanej na TV JOJ (Slovensko) a TV Prima (Česko). Táto séria sa začala vysielať 4. septembra 2011. Moderátormi celej show boli Martin "Pyco" Rausch a Jakub Prachař. Porota bola zložená z tria Martin Dejdar (nahradil Jána Krausa), Lucie Bílá a Jaro Slávik. 

Víťazom sa stal tanečník z Kirgizska, Atai Omurzakov. Získal 100 000 € a možnosť vystúpiť v Las Vegas.

## Castingy
Celkovo sa uskutočnilo päť castingových kôl: 
* 1. máj 2011Praha, Hotel Corinthia
* 7. máj 2011Brno, Brnianske výstavisko
* 15. máj 2011Košice, Hotel Doubletree by Hilton
* 21. máj 2011Bratislava, Hotel Radisson SAS Carlton
* 28. máj 2011Ostrava, Hotel Imperial

## Divadlo
* 5. júl14. júl 2011 – Brno, Mahenovo divadlo

## Semifinále
Prebehli 3 semifinálové kolá. Konali sa 6., 13. a 20. novembra. Všetky prebehli v Expo Aréne v Bratislave.

### 1. semifinále

### 2. semifinále

### 3. semifinále

## Finále
Finálové kolo sa konalo 27. novembra v Expo Aréne v Bratislave.

## Referencie

## Iné projekty

Kategória:Česko Slovensko má talent
Kategória:Zábavné televízne programy
Kategória:Hudobné televízne programy
Kategória:Televízne relácie z roku 2011
Acidum (liečivo)

**Acidá** sú lieky alebo liečivá používané k substitučnej liečbe pri chorobných stavoch spojených s chronicky zníženým vylučovaním kyseliny chlorovodíkovej (HCl) a pepsínu do žalúdkovej šťavy (napr. chronické atrofické gastritídy, chronická hypo- a achlórhydria). Upravujú acidobázickú rovnováhu v žalúdkovej šťave a nahradzujú deficit sekrécie HCl.*

V [[Anatomicko-terapeuticko-chemický klasifikačný systém|ATC klasifikácii]] sú uvedené ako skupina A09AB - Acidá. ([[angličtina|angl]]. *acid preparations''). V číselníku ADC sú uvedené ako časť indikačnej skupiny 49 "Digestíva, adsorbenciá, acidá". 

## Príklady
Nižšie sú uvedené len prírodné látky pôsobiace ako acidá, pretože v súčasnosti (august 2012) nie je žiadne acidum ako liek na Slovensku oficiálne registrované. K dispozícii sú iba ako individuálne pripravované lieky.
*káva (kofeín) 
*niektoré druhy bylinných likérov (horec) 
*citrónová šťava 
* príslušne riedený roztok HCl 
* roztoky kyseliny citrónovej, glutámovej a vínnej 

## Terapeutický účinok
Terapeutický účinok acíd sa je blízky placebo efektu, pretože objemy napríklad HCl, ktoré je možné pacientovi podať, k dostatočnej náhrade jej fyziologickej produkcie nestačia.

## Referencie
Okysľovanie (ekológia)

[thumb|[Jizerské hory - les zasiahnutý kyslým dažďom]]

**Okysľovanie** alebo **acidifikácia** je v ekológii proces, pri ktorom dochádza k znižovaniu pH zložiek životného prostredia. Tento proces je v absolútnej väčšine negatívny a na biosféru pôsobí deštruktívne. V súčasnosti je hlavnou príčinou acidifikácie životného prostredia činnosť človeka, najmä využívanie fosílnych palív ako zdroja energie. Výsledkom ich spaľovania je únik veľkého množstva kyslých zlúčenín síry, dusíka a uhlíka do atmosféry. Z nej potom klesajú v podobe spadu, alebo reagujú s vodnou parou a dopadajú na zem vo forme tzv. kyslého dažďa. Prirodzená hodnota pH zrážok v Európe bez ľudského vplyvu by sa pohybovala v hodnotách okolo 5, reálne čísla sa pohybujú na úrovni 4,5 no klesajú ojedinele i na hodnoty 2,3 (pH nižšie ako pri citrónovej šťave). Kyslý dážď a spad následne acidifikujú pôdu a povrchové vody (hodnota pH pod 4,5 je smrteľná pre prakticky všetky ryby), urýchľujú koróziu a ničia lesy i poľnohospodárske plodiny. 

## Zdroj
* 

Kategória:Ekológia
Tag tím

**Tag tím** (angl. **tag team**) je termín, ktorým sa označujú v profesionálnom wrestlingu tímové dvojice. V niektorých prípadoch tvoria tag tím aj traja alebo štyria wrestleri. Prvé tag tímové zápasy sa uskutočnili v roku 1901 v San Franciscu.

[right|thumb|250px|Klasický tag tímový zápas - [Jeff Hardy v ringu proti Umagovi, zatiaľ čo ich partneri, Triple H and Randy Orton, netrpezlivo čakajú na výmenu.]]
Vo väčšine  tímových zápasov je len jeden člen tímu označený ako „legálny“ alebo „aktívny“ wrestler v danom okamihu. Výmena nastáva vtedy, keď zápasník v ringu označí svojho partnera tľapnutím dlane. Tento moment sa nazýva *tag*. Podľa toho, či wrestler vchádza do ringu alebo z neho vychádza rozlišujeme *tagging out* a *tagging in*. Počas výmeny má každý tím k dispozícii päť sekúnd, počas ktorých môžu byť  v ringu obaja wrestleri. Zápasníci, ktorí sú mimo ringu nemôžu zasahovať do deja zápasu, ak nepríde k výmene (vyhýbajú sa  kontaktu so súpermi). Vo väčšine tag tímových zápasov sa neaktívny wrestler dotýka šnúrky visiacej z rohu ringu.
  
V zápasoch, v ktorých sa stretávajú viacpočetné tímy, môže aktívny wrestler označiť ktoréhokoľvek zo svojich partnerov bez vopred určeného poradia. V tzv. *Texas Tornado Team Match* môžu byť v ringu všetci zúčastnení wrestlingu bez toho, aby prichádzalo k výmenám, ako je tomu pri klasických tímových zápasoch. Všetky zápasy, v ktorých platia hardcore pravidlá (napr. zápasy bez diskvalifikácie, zápasy s rebríkmi, no holds barred, atď) sa de facto dajú označiť ako zápasy s Texas Tornado pravidlami, pretože rozhodca nemôže  výmeny v ringu považovať za diskutabilné. 

Bez ohľadu na tag tímové pravidlá nie je možné odpočítať svojho partnera  napriek tomu, že technicky  by to možné bolo (napr. v Texas Tornado match alebo v zápasoch trojčlenných tímov).  Takýto postup sa nazýva Outlaw Rules, pretože prvým tímom, ktorý sa o niečo podobné pokúsil (v snahe udržať si tag tímové tituly) boli New Age Outlaws.

Kategória:Wrestling
Csepregský obvod

náhľad|Csepregský obvod
**Csepregský obvod** () je administratívna jednotka, obvod, v západnom Maďarsku vo Vašskej župe. Jeho sídlom je mesto Csepreg.

## Sídla

V obvode sa nachádzajú celkovo 2 mestá a 14 obcí.

Kategória:Obvody v Maďarsku